钦定古今图书集成/明伦汇编/氏族典/第067卷 > 朱延寿
## 钦定古今图书集成/明伦汇编/氏族典/第067卷 > 朱延寿

按《唐书朱延寿传》：延寿，庐州舒城人。事行密，破秦彦、
毕师铎、赵锽、孙儒功居多，表为淮南节度副使，以功
迁寿州团练使。昭宗在凤翔，擢奉国军节度使。田𫖳
附全忠，延寿阴约绝行密。行密忧甚，绐病目，行触柱
僵。妻，延寿姊也，掖之。行密泣曰：“吾丧明，诸子幼，得舅
代我，无忧矣。”姊遣婢报延寿，疾走扬州，禽杀之。